
2026 m. rugpjūčio 3 d. 

Kaulavaisių sezono įkarštyje – gaivinantys receptai: ką rinktis, kai norisi ne tik saldžiai, bet ir su rūgštele? 
Saulėje įkaitusi odelė, per pirštus varvančios sultys ir saldus skonis, akimirksniu mintimis nukeliantis į šiltas ir lėtas dienas. Kaulavaisių sezonui įsibėgėjus ir į Lietuvą sugrįžus šilumai, lietuviško prekybos tinklo „Maxima“ kulinarijos meistrai kviečia išbandyti kelis paprastus vasaros užkandžius su šiuo metu pirkėjų itin mėgstamais nektarinais, persikais ir abrikosais. Paruošti juos neprireiks daug laiko ir didelių išlaidų, o vykstant dar ir teminėms kaulavaisių dienoms, išbandyti galėsite įvairias jų rūšis.
Nors Lietuvoje vasarą netrūksta vietinių sezoninių gėrybių, šiuo metu parduotuvių lentynas papildo Pietų Europos saulėje sunokę persikai, nektarinai, abrikosai bei slyvos. „Maximos“ Vaisių ir daržovių pirkimų skyriaus vadovė Julija Butkevič pasakoja, kad sultingiausi kaulavaisiai šiuo metu į tinklo parduotuves visoje Lietuvoje atkeliauja iš Ispanijos ir Graikijos.
„Vaisius ir daržoves perkame iš tų šalių, kuriose yra sezono įkarštis ir palankiausios nokimo sąlygos. Prieš pasiekdami parduotuvių lentynas, vaisiai mūsų logistikos centre kruopščiai tikrinami, kad pirkėjus pasiektų tik aukščiausios kokybės produkcija. Pavyzdžiui, kietumą matuojame specialiu įrankiu penetrometru, cukringumą – refraktometru, o sultingumui įvertinti naudojame ir sulčiaspaudę“, – dalijasi J. Butkevič. 
Skirtingos rūšys – skirtingiems skoniams 
Kalbėdama apie šiuo metu parduotuves ir tautiečių stalus užpildžiusius įvairius kaulavaisius, „Maximos“ Vaisių ir daržovių pirkimų skyriaus vadovė atkreipia dėmesį į jų savybes. Štai nektarinų ar persikų galima rasti bent kelių skirtingų rūšių, o kiekviena jų pasižymi savitu skoniu. 
Pavyzdžiui, įprasti persikai geltonu minkštimu yra saldūs, sultingi, gaivaus skonio ir su lengva rūgštele, o plokštieji, baltu minkštimu – kvapnūs, švelnaus ir sodraus skonio bei itin saldūs. 
„Daugumai persikai asocijuojasi su rūgštele, tačiau jos nemėgstantys, gali rinktis plokščiųjų persikų rūšį baltu minkštimu, kuri – itin saldi ir mažiau rūgšti nei įprasti persikai. Tuo metu vaisių ir daržovių skyriuje ieškant kaulavaisių, kurie atvirkščiai – stebintų malonia rūgštele, verta dėmesį atkreipti į abrikosus. Šiuo metu jie itin sultingi ir puikiai dera gaiviems užkandžiams ruošti“, – dalijasi J. Butkevič.
Be paminėtų abrikosų, nektarinų ar persikų, lentynose gausu jau ir slyvų, tiek raudonųjų, tiek tamsiųjų jų rūšių. Pasak J. Butkevič, vasarai perkopus į trečią jos mėnesį, tinkle ne veltui yra rengiamos teminės kaulavaisių dienos – kasmet tai ne tik gera galimybė pasimėgauti šiais vaisiais už itin patrauklias kainas, bet ir proga išbandyti naujas jų rūšis, eksperimentuoti virtuvėje. 
Keliomis idėjomis, kurios pravers sugrįžus šiltiems orams, kai norisi lengvesnio ir gaivesnio maisto, dalijasi ir „Maximos“ kulinarijos meistrai – išbandykite. 
Čiabatos ir persikų užkandis
Skrudintos čiabatos ir gaiviųjų persikų derinys bus puikus pasirinkimas tiek lengvai vakarienei, tiek ir norint greitai pavaišinti atvykusius draugus, o galbūt – nustebinti šeimos narius. Reikės:
· 3 vnt. persikų (priklausomai nuo skonio, gali būti baltu arba geltonu minkštimu);
· 1 vnt. buratos sūrio;
· 5 čiabatos riekelių;
· 2 v. š. alyvuogių aliejaus;
· balzaminio acto (jei norisi);
· datulių ar klevų sirupo, medaus (pagal skonį);
· kelių baziliko lapelių.
Gaminimas. Keptuvėje arba orkaitėje apšlakstę pora šaukštų alyvuogių aliejaus pakepinkite čiabatos riekeles, kad įgautų auksinį atspalvį. Puselėmis supjaustykite persikus. Ant apskrudusių čiabatos riekelių paskirstykite buratą. Ant jos dėkite persikų puseles. Riekeles galiausiai apšlakstykite balzaminiu actu, pasirinktu sirupu ar medumi. Papuoškite baziliko lapeliais, o tada mėgaukitės. 
Graikiško jogurto užkandis su abrikosais 
Jei vasarą norisi lengvo ir baltymais turtingo užkandžio, tačiau nesinori per ilgai užsibūti virtuvėje, puikiai tiks nebrangiai paruošiamas graikiško jogurto užkandis, kurio pažiba – abrikosas. Reikės: 
· 5 vnt. abrikosų;
· 200 ml graikiško jogurto;
· 1 v. š. medaus; 
· 6–8 mėtos lapelių.
Gaminimas. Nuplaukite ir supjaustykite vaisius kubeliais, juostelėmis ar skiltelėmis. Jei norisi – abrikosus galite vos pakepinti keptuvėje ar grilyje ant šaukštelio kokosų ar alyvuogių aliejaus, tada jie išskirs daugiau sulčių. Į dubenėlį sudėkite jogurtą, vaisius ir viską apšlakstykite šaukštu medaus, papuoškite mėtomis ir mėgaukitės! 
Vasaros salotos
Pigus ir gardus pasirinkimas pietums ar vakarienei, kai norisi greitai, lengvai, bet sočiai. Reikės:
· 4 vnt. nektarinų;
· stiklinės šilauogių;
· 1 vnt. mocarelos (didesnės);
· 250 g gražgarsčių ar salotų mišinio;
· 4 v. š. alyvuogių aliejaus;
· Druskos ir pipirų (pagal skonį);
· Balzaminio acto (pagal skonį).
Gaminimas. Į lėkštę sudėkite salotas, ant jų – supjaustytas nektarinų skilteles, šilauoges ir susmulkintą mocarelą. Pagardinkite salotas prieskoniais, apšlakstykite balzaminiu actu ir patiekite. 

Apie lietuvišką prekybos tinklą „Maxima“ 
Lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu tinkle dirba apie 11 tūkst. darbuotojų ir veikia arti pustrečio šimto „Maximos“ parduotuvių visoje Lietuvoje, kuriose kasdien apsilanko daugiau nei 400 tūkst. klientų. 
Daugiau informacijos:
El. paštas komunikacija@maxima.lt 

